Skráningarhátíð Reykjavíkurmaraþons Íslandsbanka fer fram í Laugardalshöll . Á hátíðinni fá allir þátttakendur afhend hlaupagögn , þar verður stórsýning þar sem hlaupatengd fræðsla og vörur verða til sölu . Þar verður einnig hægt að skrá sig í allar vegalendir hlaupsins og fræðast betur um hlaupaleiðina . Gengið er inn um inngang A í Laugardalshöll og fer afhending hlaupagagna fram í frjálsíþróttahúsinu . Sjá nánar hér . Þau sem ekki komast að sækja gögnin geta sent fulltrúa sinn á staðinn sem hefur upplýsingar um nafn og kennitölu , ekki þarf að framvísa kvittun . Skráningarhátíð Reykjavíkurmaraþons Íslandsbanka er hluti af stórsýningunni FIT & RUN 2020 . Sýningin er fyrir alla fjölskylduna þar sem áhersla er lögð á undirbúning hlaupara fyrir Reykjavíkurmaraþon Íslandsbanka , almenna hreyfingu , heilsufæði , fatnað , skóbúnað og aðrar stuðningsvörur hlauparans , ásamt skemmtilegum uppákomum . Á vef sýningarinnar má finna nánari upplýsingar um sýnendur o.fl . Samstarfsaðilar Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Reykjavíkurmaraþon Íslandsbanka í ágúst , Laugavegshlaupið í júlí , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .